Tampereen paikallisosaston parapara-kokeilu
2025-05-06 14:30 - 16:00 UTC | Tampereen stadion, Ratinan Rantatie 1, Tampere, Suomi
Tervetuloa testaamaan parapara-tanssia ja karistamaan niskajumit kollegoiden kanssa tiistaina 6.5. klo 17.30–19 Tampereen stadionin balettisalissa Ratinassa Venla Kallion johdolla.
Mukaan mahtuu 14 ensiksi ilmoittautunutta. Ilmoittautuminen perjantaihin 2.5. mennessä. Lajikokeilu on SKTL:n jäsenelle maksuton.
Lajiesittelyn aluksi saamme kuulla paraparasta lajina sekä sen historiasta, minkä jälkeen tanssia pääsee kokeilemaan. Opettelemme yhdessä helpohkon koreografian, joka opetetaan kaikessa rauhassa liike liikkeeltä ja musiikkia alkuun hidastaen.
Lajikokeilu sopii siis kaikille tanssitaustaan katsomatta, ja koreografiaa voi myös itse halutessaan helpottaa.
Tanssimista varten et tarvitse mukaan muuta kuin vaatteet, joissa on helppo liikkua. Sisäkenkiä saa käyttää, mutta tanssia voi aivan hyvin myös sukkasillaan. Vesipullo kannattaa ottaa mukaan.
Lajikokeilu pidetään Tampereen stadionin balettisalissa. Kulku saliin tapahtuu Ratinan rantatieltä, sisäänkäynti C.
